
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 223 

26 Οκτωβρίου 2011 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

224. Περί τροποποιήσεως της παραγρ. 1 του άρθρου 

2 του υπ’ αριθμ. 50/1990 Κανονισμού «Περί λει¬ 
τουργίας, διοικήσεως και διαχειρίσεως του Ιε¬ 
ρού Προσκυνηματικού Ναού Αγίων Θεοδώρων 
Σερρών (Παλαιού Μητροπολιτικού) (ΦΕΚ 153/ 
Α721.11.1990) της Ιεράς Μητροπόλεως Σερρών 
και Νιγρίτης. 1 

225. Περί αντικαταστάσεως του υπ’ αριθμ. 35/1986 
Κανονισμού «Περί διοικήσεως και διαχειρίσεως 
του Ιερού Προσκυνήματος ΑΓΙΑΣ ΠΑΡΑΣΚΕΥΗΣ 
Περιοχής Ανακάσης Δήμου Αγίων Αναργύρων 
Αττικής» (Φ.Ε.Κ. 3/Α'/1987) της Ιεράς Μητροπό¬ 


λεως Ιλίου, Αχαρνών και Πετρουπόλεως. 2 

226. Περί ανακηρύξεως ως προσκυνηματικού, λειτουρ¬ 

γίας, διοικήσεως και διαχειρίσεως του παλαιού 
Ιερού Ναού Αγίου Αντωνίου Στρυμονικού της Ιε¬ 
ράς Μητροπόλεως Σερρών και Νιγρίτης. 3 

227. Περί ανακηρύξεως ως προσκυνηματικού, λειτουρ¬ 

γίας, διοικήσεως και διαχειρίσεως του εν Ρεντίνη 
Ιερού Ναού Οσιας Ειρήνης Χρυσοβαλάντου και 
Αγίας Ειρήνης Μεγαλομάρτυρος, της Ιεράς Μη¬ 
τροπόλεως Λαγκαδά, Λητής και Ρεντίνης». 4 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 224/2011 
Περί τροποποιήσεως της παραγρ. 1 του άρθρου 2 του 
υπ’ αριθμ. 50/1990 Κανονισμού «Περί λειτουργίας, 
διοικήσεως και διαχειρίσεως του Ιερού Προσκυνη- 
ματικού Ναού Αγίων Θεοδώρων Σερρών (Παλαιού 
Μητροπολιτικού) (ΦΕΚ 153/Α'/21.11.1990) της Ιεράς Μη¬ 
τροπόλεως Σερρών και Νιγρίτης. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις του άρθρου 59 του Ν. 590/1977 «Περί του 
Καταστατικού Χάρτου της Εκκλησίας της Ελλάδος». 


2. Τας διατάξεις του άρθρου 11 του υπ’ αριθμ. 50/1990 
Κανονισμού «Περί λειτουργίας, διοικήσεως και δια¬ 
χειρίσεως του Ιερού Προσκυνηματικού Ναού "ΑΓΙΩΝ 
ΘΕΟΔΩΡΩΝ ΣΕΡΡΩΝ" (Παλαιού Μητροπολιτικού) της 
Ιεράς Μητροπόλεως Σερρών και Νιγρίτης». (ΦΕΚ 153/ 
Α721.11.1990). 

3. Την υπ’ αριθμ. 2/29.4.2011 πράξιν της Διοικητικής 
και Διαχειριστικής Επιτροπής του Ιερού Προσκυνη- 
ματικού Ναού "ΑΓΙΩΝ ΘΕΟΔΩΡΩΝ ΣΕΡΡΩΝ" (Παλαιού 
Μητροπολιτικού) της Ιεράς Μητροπόλεως Σερρών και 
Νιγρίτης». 

4. Την υπ’ αριθμ. 391/1/6.5.2011 απόφασιν του Μητρο- 
πολιτικού Συμβουλίου της Ιεράς Μητροπόλεως Σερρών 
και Νιγρίτης. 

5. Την υπ’ αριθμ. 492/6.5.2011 πρότασιν του Σεβασμιω- 
τάτου Μητροπολίτου Σερρών και Νιγρίτης Θεολόγου. 

6. Την από 11.5.2011 εγκριτικήν απόφασιν της Διαρκούς 
Ιεράς Συνόδου και 

7. Την από 7.10.2011 απόφασιν αυτής, ψηφίζει: 

Τον υπ’ αριθμ. 224/2011 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 224/2011 

«Περί τροποποιήσεως της παραγρ. 1 του άρθρου 2 του 
υπ’ αριθμ. 50/1990 Κανονισμού «Περί λειτουργίας, διοι- 
κήσεως και διαχειρίσεως του Ιερού Προσκυνηματικού 
Ναού "ΑΓΙΩΝ ΘΕΟΔΩΡΩΝ ΣΕΡΡΩΝ" (Παλαιού Μητροπο- 
λιτικού) της Ιεράς Μητροπόλεως Σερρών και Νιγρίτης». 
ΦΕΚ 153/Α'/21.11.1990) 

Άρθρο 1 

Η παραγρ. 1 του άρθρου 2 του υπ’ αριθμ. 50/1990 
Κανονισμού αντικαθίσταται ως εξής: 

«Αρθρο 2 

1. Η διοίκηση και διαχείρηση του ανωτέρω Προσκυνη- 
ματικού Ναού ασκείται από πενταμελή Διοικητική και 
Διαχειριστική Επιτροπή η οποία αποτελείται από τον 
εκάστοτε Μητροπολίτη Σερρών και Νιγρίτης, ως Πρόε¬ 
δρο, και τέσσερα μέλη που διορίζονται απο το Μητρο- 
πολιτικό Συμβούλιο, μετά από σχετική πρόταση του Μη¬ 
τροπολίτου, για μια τριετία, με δυνατότητα ανανεώσεως 
της θητείας τους. Από τα τέσσερα μέλη, τουλάχιστον το 
ένα δύναται να είναι κληρικός της Ιεράς Μητροπόλεως 
Σερρών και Νιγρίτης και θα αναπληρώνει τον Σεβ. Μη¬ 
τροπολίτη, όταν εκείνος απουσιάζει ή κωλύεται». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 2 

1. Η ισχύς του παρόντος Κανονισμού άρχεται από 
της δημοσιεύσεως αυτού εις την Εφημερίδα της Κυ- 
βερνήσεως. 

2. Ο παρών Κανονισμός δημοσιεύεται και στο επίσημο 
Δελτίο της Εκκλησίας της Ελλάδος «ΕΚΚΛΗΣΙΑ». 

Άρθρο 3 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Ιερού Προσκυνηματικού Ναού "ΑΓΙΩΝ ΘΕΟΔΩΡΩΝ ΣΕΡ¬ 
ΡΩΝ" της Ιερός Μητροπόλεως Σερρών και Νιγρίτης. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 7 Οκτωβρίου 2011 
Ο Πρόεδρος 

| Ο Αθηνών ΙΕΡΩΝΥΜΟΣ 

- ♦ - 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 225/2011 
Περί αντικαταστάσεως του υπ’ αριθμ. 35/1986 Κανονι¬ 
σμού «Περί διοικήσεως και διαχειρίσεως του Ιερού 
Προσκυνήματος ΑΓΙΑΣ ΠΑΡΑΣΚΕΥΗΣ Περιοχής Ανα- 
κάσης Δήμου Αγίων Αναργύρων Αττικής» (Φ.Ε.Κ. 3/ 
Α'/1987) της Ιερός Μητροπόλεως Ιλίου, Αχαρνών και 
Πετρουπόλεως. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις του άρθρου 59 του Ν. 590/1977 «Περί του 
Καταστατικού Χάρτου της Εκκλησίας της Ελλάδος». 

2. Τας διατάξεις του υπ’ αριθμ. 35/1986 Κανονισμού 
της Ιερός Συνόδου της Ιεραρχίας της Εκκλησίας της 
Ελλάδος (Φ.Ε.Κ. 3/Α721.1.1987). 

3. Τας διατάξεις του άρθρου 1 του Ν. 3822/2010 «Περί 
ιδρύσεως Ιερών Μητροπόλεων» (Φ.Ε.Κ. 21/Α716.2.2010). 

4. Το υπ’ αριθμ. 6/1.4.2011 πρακτικόν της Διοικητικής 
και Διαχειριστικής Επιτροπής του Ιερού Προσκυνήματος 
Αγίας Παρασκευής Ανακάσης. 

5. Την από 14.4.2011 έγκρισιν του Μητροπολιτικού Συμ¬ 
βουλίου της Ιερός Μητροπόλεως Ιλίου, Αχαρνών και 
Πετρουπόλεως. 

6. Την υπ’ αριθμ. 588/19.5.2011 πρότασιν του Σεβασμιω- 
τάτου Μητροπολίτου Ιλίου, Αχαρνών και Πετρουπόλεως 
Αθηναγόρου. 

7. Την από 30.5.2011 Γνωμοδότησιν του Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

8. Την από 16.6.2011 εγκριτικήν απόφασιν της Δ.Ι.Σ. 

9. Την από 7.10.2011 απόφασιν αυτής, ψηφίζει: 

Τον υπ’ αριθμ. 225/2011 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 225/2011 

«Περί αντικαταστάσεως του υπ’ αριθμ. 35/1986 Κα¬ 
νονισμού «Περί διοικήσεως και διαχειρίσεως του Ιερού 
Προσκυνήματος ΑΓΙΑΣ ΠΑΡΑΣΚΕΥΗΣ περιοχής Ανακά¬ 
σης Δήμου Αγίων Αναργύρων Αττικής» (Φ.Ε.Κ. 3/Α71987) 
της Ιερός Μητροπόλεως Ιλίου, Αχαρνών και Πετρου¬ 
πόλεως». 

Ο υπ’ αριθμ. 35/1986 Κανονισμός αντικαθίσταται ως 
εξής: 


Άρθρον 1 

Ο Ιερός Προσκυνηματικός Ναός Αγίας Παρασκευής, 
εις την περιοχήν Ανάκασα του Δήμου Αγίων Αναργύ¬ 
ρων Αττικής, αποτελεί Νομικόν Πρόσωπον Ιδιωτικού 
Δικαίου, κατά την διάταξιν του άρθρου 1 παρ. 4 του 
Νόμου 590/1977. Έχει κυκλικήν σφραγίδα, φέρουσα εις 
το κέντρον γραμμικήν παράστασιν της Αγίας Παρα¬ 
σκευής και γύρωθεν τας λέξεις: «ΠΡΟΣΚΥΝΗΜΑΤΙΚΟΣ 
ΙΕΡΟΣ ΝΑΟΣ ΑΓΙΑΣ ΠΑΡΑΣΚΕΥΗΣ ΠΕΡΙΟΧΗΣ ΑΝΑΚΑ¬ 
ΣΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΙΛΙΟΥ, ΑΧΑΡΝΩΝ ΚΑΙ 
ΠΕΤΡΟΥΠΟΛΕΩΣ». 

Άρθρον 2 

Σκοπός του Ιερού Προσκυνήματος Αγίας Παρασκευής 
Ανακάσης είναι η ενίσχυσις και προαγωγή του φιλαν¬ 
θρωπικού, πολιτιστικού και εν γένει ποιμαντικού και 
ιεραποστολικού έργου της Ιερός Μητροπόλεως Ιλίου, 
Αχαρνών και Πετρουπόλεως. 

Άρθρον 3 

Μέσα προς επίτευξιν του σκοπού είναι, ενδεικτικώς: 

α) η ανελλιπής τέλεσις των Αγίων Μυστηρίων και των 
Ιερών ακολουθιών, κατά την τάξιν και παράδοσιν της 
Ορθοδόξου εκκλησίας, 

β) η πραγματοποίησις κηρυγμάτων, ομιλιών πνευμα¬ 
τικού περιεχομένου και συναφών εισηγήσεων. 

Άρθρον 4 

α) Το Ιερόν Προσκύνημα Αγίας Παρασκευής Ανακάσης 
τελεί υπό την Άμεσον εποπτείαν και τον έλεγχον της 
Ιερός Μητροπόλεως Ιλίου, Αχαρνών και Πετρουπόλεως 
και διοικείται υπό πενταμελούς Διοικητικής - Διαχειρι¬ 
στικής επιτροπής. 

β) Την Διοικητικήν - Διαχειριστικήν επιτροπήν απαρ¬ 
τίζουν: ο εκάστοτε Μητροπολίτης Ιλίου, Αχαρνών και 
Πετρουπόλεως, ως Πρόεδρος, και τέσσαρες (4) Κληρικοί 
ή λαϊκοί Άνδρες ή γυναίκες με τους αναπληρωματικούς 
των. Ο εις εκ των Κληρικών ορίζεται, με Πράξιν του Προ¬ 
έδρου, αντιπρόεδρος της Διοικητικής - Διαχειριστικής 
επιτροπής και προεδρεύει του Σεβασμιωτάτου Μητρο¬ 
πολίτου απουσιάζοντος ή κωλυομένου ίνα παραστή εις 
τας συνεδριάσεις της. 

γ) Τα τέσσαρα (4) τακτικά και αναπληρωματικά Μέλη 
της Διοικητικής - Διαχειριστικής επιτροπής διορίζονται 
με απόφασιν του Μητροπολιτικού Συμβουλίου της Ιερός 
Μητροπόλεως Ιλίου, Αχαρνών και Πετρουπόλεως επί 
τριετή θητείρ. Το αξίωμά τους είναι τιμητικόν και Αμι¬ 
σθον και δύνανται να επαναδιορισθούν εις αυτό. 

δ) Η Διοικητική - Διαχειριστική επιτροπή ευρίσκεται 
εις απαρτίαν παρόντων τριών τουλάχιστον μελών, αι 
δε αποφάσεις της λαμβάνονται κατά πλειοψηφίαν των 
παρόντων. Εν περιπτώσει ισοψηφίας νικά η ψήφος του 
Προέδρου. 

ε) Αι πράξεις της Διοικητικής - Διαχειριστικής επιτρο¬ 
πής υπόκεινται εις την έγκρισιν του Μητροπολιτικού 
Συμβουλίου της Ιερός Μητροπόλεως Ιλίου, Αχαρνών 
και Πετρουπόλεως. 

Άρθρον 5 

α) Εντός εικοσαημέρου από της κοινοποιήσεως του 
εγγράφου διορισμού, η Διοικητική - Διαχειριστική επι¬ 
τροπή συνέρχεται εις συνεδρίαση/ και εκλέγει τον Τα¬ 
μίαν και τον Γραμματέα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

β) Η Διοικητική - Διαχειριστική επιτροπή συνεδριάζει 
τακτικώς μεν άπαξ του μηνάς, εις ημέραν και ώραν 
οριζομένην υπό του Προέδρου, εκτάκτως δε, όταν πα- 
ραστή ανάγκη, εις τα Γραφεία του Προσκυνήματος ή 
της Ιεράς Μητροπόλεως. 

γ) Η λειτουργία της Διοικητικής - Διαχειριστικής 
επιτροπής διέπεται από τας περί των εκκλησιαστικών 
Συμβουλίων των ενοριακών Ιερών Ναών ισχυούσας δια¬ 
τάξεις, ιδιαιτέρως δε του Κανονισμού της Ιεράς Συνόδου 
της Εκκλησίας της Ελλάδος υπ’ αριθμ. 8/1979 «Περί Ιερών 
Ναών και ενοριών», αναλογικώς εφαρμοζομένων. 

Άρθρον 6 

Το Νομικόν Πρόσωπον του Ιερού Προσκυνήματος 
εκπροσωπείται ενώπιον των Δικαστηρίων και πάσης 
Άλλης αρχής υπό του Προέδρου της Διοικητικής - Δι¬ 
αχειριστικής επιτροπής ή από Άλλου μέλους αυτής, 
ρητώς οριζομένου δί αποφάσεως αυτής. 

Άρθρον 7 

Η Διοικητική - Διαχειριστική επιτροπή έχει τας εξής 
Αρμοδιότητας: 

α) Μεριμνά διά την διοίκησιν και χρηστήν διαχείρισιν 
των εσόδων και των περιουσιακών στοιχείων του Ιερού 
Προσκυνήματος. 

β) Καταρτίζει τον ετήσιον Προϋπολογισμόν και απολο¬ 
γισμόν του Ιερού Προσκυνήματος, τους οποίους υποβάλ¬ 
λει προς έγκρισιν εις Το Μητροπολιτικόν Συμβούλιον. 

γ) Εφαρμόζει τον εγκεκριμένον Προϋπολογισμόν, του 
Ταμίου ενεργούντος τας σχετικός πληρωμάς, ενώ και 
αποφασίζει περί της διαθέσεως των πλεονασμάτων, καθ’ 
υπόδειξιν του Σεβασμιωτάτου Μητροπολίτου, υπέρ της 
ενισχύσεως του κοινωνικού και φιλανθρωπικού έργου της 
Ιεράς Μητροπόλεως Ιλίου, Αχαρνών και Πετρουπόλεως. 

δ) Τηρεί τα απαιτούμενα διοικητικά και διαχειριστικά 
βιβλία (Πρωτοκόλλου, Πράξεων Διοικητικής - Διαχειρι¬ 
στικής επιτροπής, Ταμείου, Κτηματολογίου, στελεχών 
αποδείξεων εισπράξεων και πληρωμών, κ.λπ.), τα οποία 
προηγουμένως θεωρούνται Αρμοδίως υπό της Ιεράς 
Μητροπόλεως. 

ε) Εισηγείται προς τον Σεβασμιώτατον Μητροπολί¬ 
την την πρόσληψιν, την απόλυσιν και τας μεταβολάς 
του μη κληρικού προσωπικού, του αναγκαίου διά την 
απρόσκοπτον και αρτίαν λειτουργίαν του Ιερού Προ¬ 
σκυνήματος. 

στ) Αποφασίζει διά τα σχετικά προς την συντήρησιν 
και καλήν λειτουργίαν του Ιερού Προσκυνήματος ως και 
δί οιονδήποτε αναφυόμενον ζήτημα. 

Άρθρον 8 

Πόροι του Ιερού Προσκυνήματος Αγίας Παρασκευής 
Ανακάσης τυγχάνουν: 

α) Αι εκ κηροπωλησίας και ιεροπραξιών εισπράξεις. 

β) Αι δωρεαί (χρηματικοί και εις είδος), κληρονομίαι, 
κληροδοσίαι και αφιερώσεις των πιστών. 

γ) Μισθώματα εξ ακινήτων. 

δ) Έσοδα εξ εκποιήσεως τιμαλφών, ελαίου κ.λπ. υπό 
τους όρους των σχετικών Κανονισμών της Ιεράς Συνό¬ 
δου της Εκκλησίας της Ελλάδος. 

ε) Τυχόν επιχορηγήσεις υπό του Δημοσίου, Νομικών 
Προσώπων, χρηματοπιστωτικών ιδρυμάτων, οργανισμών 
κλπ., υπό τους όρους των Ιερών Κανόνων και Νόμων 
του κράτους. 


στ) Πάσα άλλη πρόσοδος εκ νομίμου και χρηστής 
πηγής. 

Άρθρον 9 

Αι δαπάναι του Ιερού Προσκυνήματος προβλέπονται 
δί αναγραφής των σχετικών κονδυλίων εις τον ετή¬ 
σιον Προϋπολογισμόν. Η αναθεώρησίς των κατά την 
διάρκειαν του διαχειριστικού έτους επιτρέπεται μετά 
ητιολογημένην απόφασιν της Διοικητικής - Διαχειριστι¬ 
κής επιτροπής και έγκρισιν του Μητροπολιτικού Συμ¬ 
βουλίου της Ιεράς Μητροπόλεως Ιλίου, Αχαρνών και 
Πετρουπόλεως. 

Άρθρον 10 

Διά τυχόν εκποιήσεις κινητών, ακινήτων και τιμαλφών, 
την αποδοχήν ή αποποίησιν δωρεάς, κληρονομιάς ή κλη¬ 
ροδοσίας, την σύστασιν ή παραίτησιν από δικαιώματος 
ή υποχρεώσεως επί ακινήτου του Ιερού Προσκυνήματος 
και την Ασκησιν ενδίκων μέσων, εφαρμόζονται αναλό- 
γως αι διατάξεις των αντιστοίχων Κανονισμών της Ιεράς 
Συνόδου της Εκκλησίας της Ελλάδος. 

Άρθρον 11 

Τα έσοδα του Ιερού Προσκυνήματος διατίθενται μετά 
από σχετικήν απόφασιν της Διοικητικής - Διαχειριστικής 
επιτροπής, συμφώνως πρός τον εγκεκριμένον υπό του 
Μητροπολιτικού Συμβουλίου προϋπολογισμόν, ιδίως διά 
τους κάτωθι σκοπούς: 

α) Διά την συντήρησιν, τον εξοπλισμόν και εξωράίσμόν 
του Ιερού Ναού του Προσκυνήματος. 

β) Διά την αξιοποίησιν της κινητής και ακινήτου πε¬ 
ριουσίας αυτού. 

γ) Διά την μισθοδοσίαν του προσωπικού του Ιερού 
Προσκυνήματος. 

δ) Διά την καταβολήν των νομίμων εισφορών. 

ε) Διά την πραγμάτωσιν των εις το άρθρον 2 του πα¬ 
ρόντος αναγραφομένων σκοπών, εις ποσοστόν οριζόμε- 
νον δί αποφάσεως του Μητροπολιτικού Συμβουλίου. 

Άρθρον 12 

Το υπηρετούν το γε νυν έχον μη Κληρικόν προσω¬ 
πικόν εις Το Ιερόν Προσκύνημα δεν θίγεται εκ των δι¬ 
ατάξεων του παρόντος, αλλά παραμένει έκαστος εις 
την ην κέκτηται θέσιν, της υπηρεσίας λογιζομένης ως 
συνεχούς. 

Άρθρον 13 

α) Τα τυχόν μη προβλεπόμενα εις Το παρόν ζητήματα, 
ρυθμίζονται δί αναλόγου εφαρμογής των αντιστοίχων 
διατάξεων των εκκλησιαστικών Κανονισμών. 

β) Ο παρών Κανονισμός τροποποιείται μετά από 
σχετικήν απόφασιν της Διοικητικής - Διαχειριστικής 
επιτροπής, υποβαλλομένην προς έγκρισιν εις Το Μη- 
τροπολιτικόν Συμβούλιον της Ιεράς Μητροπόλεως Ιλίου, 
Αχαρνών και Πετρουπόλεως και την Ιεράν Σύνοδον της 
Εκκλησίας της Ελλάδος. 

Άρθρον 14 

Η ισχύς του παρόντος Κανονισμού άρχεται από της δη- 
μοσιεύσεώς του εις την Εφημερίδα της Κυβερνήσεως. 

Ο παρών Κανονισμός δημοσιεύεται και εις το επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

Άρθρον 15 

Εκ των διατάξεων του παρόντος Κανονισμού δεν 
προκαλείται δαπάνη εις βάρος του Νομικού Προσώπου 
της Ιεράς Μητροπόλεως Ιλίου, Αχαρνών και Πετρου- 
πόλεως. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 7 Οκτωβρίου 2011 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

(3) 

ΚΑΝΟΝΙΣΜΟΣ ΥΠ’ ΑΡΙΘΜ. 226/2011 

Περί ανακηρύξεως ως προσκυνηματικού, λειτουργίας, 
διοικήσεως και διαχειρίσεως του παλαιού Ιερού Ναού 
Αγίου Αντωνίου Στρυμονικού της Ιεράς Μητροπόλε¬ 
ως Σερρών και Νιγρίτης. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψιν: 

1. Τας διατάξεις των άρθρων 1 παρ. 4 και 59 του 
Ν. 590/1977 «Περί του Καταστατικού Χάρτου της Εκκλη¬ 
σίας της Ελλάδος» (Φ.Ε.Κ. Α' 146/1977). 

2. Την υπ’ αριθμ. 389/4/25.2.2011 απόφασιν του Μητρο- 
πολιτικού Συμβουλίου της Ιεράς Μητροπόλεως Σερρών 
και Νιγρίτης. 

3. Την υπ’ αριθμ. 217/28.2.2011 απόφασιν και την υπ’ 
αριθμ. 216/28.2.2011 Πρότασιν του Σεβασμιωτάτου Μη¬ 
τροπολίτου Σερρών και Νιγρίτης Θεολόγου. 

4. Την από 8.3.2011 Γνωμοδότησιν της Νομικής Υπηρε¬ 
σίας της Εκκλησίας της Ελλάδος. 

5. Την από 15.3.2011 εγκριτικήν απόφασιν της Διαρκούς 
Ιεράς Συνόδου. 

6. Την από 7.10.2011 απόφασιν αυτής. 

Ψηφίζει τον υπ’ αριθμ 226/2011 Κανονισμό έχοντας 
ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 226/2011 

«Περί ανακηρύξεως ως προσκυνηματικού, λειτουργίας, 
διοικήσεως και διαχειρίσεως του παλαιού Ιερού Ναού 
Αγίου Αντωνίου Στρυμονικού της Ιεράς Μητροπόλεως 
Σερρών και Νιγρίτης». 

Άρθρο 1 

Ο ιστορικός και παλαίφατος Ιερός Ναός Αγίου Αντω¬ 
νίου Στρυμονικού, που ανακηρύχθηκε προσκυνηματικός 
με την υπ’ αριθμ. 389/4/25-2-2011 απόφαση του Μητροπο- 
λιτικού Συμβουλίου της Ιεράς Μητροπόλεως Σερρών και 
Νιγρίτης, υπάρχει από του έτους 1703 Ιερός Ναός της 
Ιεράς Μητροπόλεως Σερρών και Νιγρίτης με ακτινοβο¬ 
λία προσκυνήματος στην ευρύτερη περιοχή. Εις το εξής 
θα αποτελεί Νομικό Πρόσωπο Ιδιωτικού Δικαίου, κατά 
τη διάταξη του άρθρου 1 παρ. 4 του Νόμου 590/1977, 
με την επωνυμία «Ιερόν Προσκύνημα Αγίου Αντωνίου 
Στρυμονικού» με επίκεντρο τον παλαιό Ιερό Ναό Αγίου 
Αντωνίου Στρυμονικού.Έχει κυκλική σφραγίδα, που φέ¬ 
ρει στο κέντρο γραμμική παράσταση του Αγίου Αντω¬ 
νίου και γύρω τις λέξεις: «ΙΕΡΑ ΜΗΤΡΟΠΟΛΙΣ ΣΕΡΡΩΝ 
ΚΑΙ ΝΙΓΡΙΤΗΣ * ΙΕΡΟΝ ΠΡΟΣΚΥΝΗΜΑ ΑΓΙΟΥ ΑΝΤΩΝΙΟΥ 


ΣΤΡΥΜΟΝΙΚΟΥ», και υπάγεται πνευματικά και διοικητικά 
στην Ιερά Μητρόπολη Σερρών και Νιγρίτης. 

Αρθρο 2 

Σκοπός του ανωτέρου Ιερού Προσκυνήματος είναι η 
καλλιέργεια, προαγωγή και ενίσχυση του λειτουργικού, 
θεολογικού, εποικοδομητικού, εκπαιδευτικού, πνευματι¬ 
κού, φιλανθρωπικού, επικοινωνιακού, πολιτιστικού και εν 
γένει ιεραποστολικού έργου της τοπικής Εκκλησίας της 
Μητροπολιτικής Περιφερείας Σερρών και Νιγρίτης. 

Αρθρο 3 

Μέσα για την επίτευξη του σκοπού είναι ενδεικτικά: 

α) Η ανελλιπής τέλεση των Αγίων Μυστηρίων και των 
Ιερών Ακολουθιών, κατά την τάξη και παράδοση της 
Ορθοδόξου Εκκλησίας. 

β) Η διοργάνωση - στις αίθουσες του Πνευματικού 
Κέντρου του Ιερού Προσκυνήματος ή σε άλλο χώρο της 
Ιεράς Μητροπόλεως Σερρών και Νιγρίτης δράσεων, δια¬ 
λέξεων, σεμιναρίων, συνεδρίων και άλλων παρεμφερών 
εκδηλώσεων θεολογικού, εκπαιδευτικού, πνευματικού, 
φιλανθρωπικού και πολιτιστικού περιεχομένου. Η παρα¬ 
γωγή και διάθεση προϊόντων δϊ εκκλησιαστική χρήση. 

γ) Η ανάδειξη, κατάρτιση και οικονομική στήριξη στε¬ 
λεχών για την επάνδρωση των τομέων ιεραποστολι¬ 
κής και κοινωνικής δράσεως της Ιεράς Μητροπόλεως 
Σερρών και Νιγρίτης (Κατηχητικά Σχολεία, Νεανικές 
Συντροφιές, Κατασκηνώσεις, Έντυπος λόγος, Πολιτι¬ 
στικές εκδηλώσεις, συμμετοχή σε διεκκλησιαστικές και 
διεθνείς Ορθόδοξες Οργανώσεις Νεολαίας κ.α.). 

Άρθρο 4 

α) Το Ιερό Προσκύνημα Αγίου Αντωνίου Στρυμονικού 
τελεί υπό την άμεση εποπτεία και τον έλεγχο της Ιε¬ 
ράς Μητροπόλεως Σερρών και Νιγρίτης και διοικείται 
από πενταμελή Διοικούσα Επιτροπή. Παράλληλα και 
ανεξάρτητα προς την λειτουργία του Ιερού Προσκυνή¬ 
ματος εξακολουθεί υφισταμένη η ενορία του Ιερού ναού 
Αγίου Αντωνίου Στρυμονικού με κέντρο τον ομώνυμο 
νέο Ιερό Ναό. 

β) Τη Διοικούσα Επιτροπή απαρτίζουν: Ο εκάστοτε 
Μητροπολίτης Σερρών και Νιγρίτης, ως Πρόεδρος, και 
τέσσερις (4) κληρικοί ή λαϊκοί άνδρες ή γυναίκες με 
τους αναπληρωματικούς τους. Ο ένας από τους κληρι¬ 
κούς ορίζεται, με Πράξη του Προέδρου, αντιπρόεδρος 
της Διοικούσης Επιτροπής και προεδρεύει όταν ο Σεβ. 
Μητροπολίτης απουσιάζει ή κωλύεται να παραστεί στις 
συνεδριάσεις της. 

γ) Τα τέσσερα τακτικά και αναπληρωματικά Μέλη 
της Διοικούσης Επιτροπής, διορίζονται με πρόταση του 
Μητροπολίτου από το Μητροπολιτικό Συμβούλιο, για 
τριετή θητεία. Το αξίωμα τους είναι τιμητικό και άμισθο 
και μπορεί να επαναδιορισθούν σ’ αυτό. 

δ) Η Διοικούσα Επιτροπή βρίσκεται σε απαρτία με την 
παρουσία τριών τουλάχιστον μελών, οι δε αποφάσεις 
της λαμβάνονται κατά πλειοψηφία των παρόντων. Σε 
περίπτωση ισοψηφίας νικά η ψήφος του Προέδρου. 

Άρθρο 5 

α) Μέσα ά ένα 20ήμερο από την κοινοποίηση του εγγρά¬ 
φου διορισμού, η Διοικούσα Επιτροπή συνέρχεται σε συ¬ 
νεδρίαση και εκλέγει τον Ταμία και το Γραμματέα της. 

β) Η Διοικούσα Επιτροπή συνεδριάζει τακτικώς μεν μία 
φορά το μήνα, σε ημέρα και ώρα που ορίζει ο Πρόεδρος, 
εκτάκτως δε, όταν παραστεί ανάγκη, στα Γραφεία του 
Προσκυνήματος ή της Ιεράς Μητροπόλεως. 

γ) Η λειτουργία της Διοικούσης Επιτροπής διέπεται 
από τις διατάξεις που ισχύουν, αναλογικά, για τα Εκκλη¬ 
σιαστικά Συμβούλια των ενοριακών Ιερών Ναών. 

Άρθρο 6 

Το Νομικό Πρόσωπο του Ιερού Προσκυνήματος εκπρο¬ 
σωπείται ενώπιον των Δικαστηρίων και κάθε άλλης Αρχής 
από τον Πρόεδρο της Διοικούσης Επιτροπής ή από άλλο 
μέλος αυτής, ρητώς οριζομένου δί αποφάσεως αυτής. 

Άρθρο 7 

Η Διοικούσα Επιτροπή έχει τις εξής αρμοδιότητες: 
α) Μεριμνά για τη διοίκηση και χρηστή διαχείριση 
των εσόδων και των περιουσιακών στοιχείων του Ιερού 
Προσκυνήματος. 

β) Καταρτίζει τον ετήσιο Προϋπολογισμό, Απολογισμό 
και Ισολογισμό του Ιερού Προσκυνήματος, τους οποίους 
υποβάλλει για έγκριση στο Μητροπολιτικό Συμβούλιο. 

γ) Αποφασίζει για τη διάθεση των εσόδων, σύμφωνα 
με τα προβλεπόμενα στο άρθρο 11 του παρόντος. 

δ) Τηρεί τα απαιτούμενα διοικητικά και διαχειριστικά 
βιβλία (Πρωτοκόλλου, Πράξεων Διοικούσης Επιτροπής, 
Ταμείου, Αφιερωμάτων και Τιμαλφών, Κτηματολογίου, 
Στελεχών αποδείξεων εισπράξεων και πληρωμών, κλπ.), 
τα οποία προηγουμένως θεωρούνται από το αρμόδιο 
Γ ραφείο της Ιεράς Μητροπόλεως. 

ε) Προσλαμβάνει και απολύει το προσωπικό που κρί- 
νεται απαραίτητο για την απρόσκοπτη και άρτια λει¬ 
τουργία του Ιερού Ναού, του Πνευματικού του Κέντρου 
και των λοιπών δραστηριοτήτων του. 

Άρθρο 8 

Πόροι του εν θέματι Ιερού Προσκυνήματος είναι: 
α) Οι εισπράξεις από τη διάθεση κεριών, ελαίου και 
αφιερωμάτων, την περιφορά δίσκων, το προϊόν κυτίων, 
την τέλεση Μυστηρίων και την είσπραξη μισθωμάτων. 

β) Οι προσφορές, κληρονομιές, κληροδοσίες, δωρεές 
και αφιερώσεις των πιστών. 

γ) Οι τυχόν επιχορηγήσεις από το Δημόσιο, νομικά 
πρόσωπα, Τράπεζες, Οργανισμούς κ.λπ. 

δ) Το ήμισυ, κατά την έναρξη ισχύος του παρόντος, 
των τυχόν υπαρχόντων χρηματικών αποθεμάτων, τιμαλ¬ 
φών, ακινήτων και κινητών, καθώς και κάθε εκκρεμής 
είσπραξη από προηγούμενες χρήσεις. 

ε) Κάθε άλλη πρόσοδος από νόμιμη και χρηστή πηγή, 
ως ορίζεται και από τις παραγράφους του άρθρου 3 
του παρόντος Κανονισμού. 

Άρθρο 9 

Οι δαπάνες του Ιερού Προσκυνήματος προβλέπονται 
με αναγραφή κονδυλίων στο ετήσιο Προϋπολογισμό. 
Η αναθεώρησή τους στη διάρκεια του διαχειριστικού 
έτους επιτρέπεται μετά από αιτιολογημένη απόφαση 
της Διοικούσης Επιτροπής και έγκριση του Μητροπο- 
λιτικού Συμβουλίου, 

Άρθρο 10 

Για τις τυχόν εκποιήσεις κινητών, ακινήτων και τιμαλ¬ 
φών, την αποδοχή ή αποποίηση δωρεάς, κληρονομιάς ή 


κληροδοσίας, τη σύσταση ή παραίτηση από δικαιώματος 
ή υποχρεώσεως σε ακίνητο του Ιερού Προσκυνήματος 
και την άσκηση ενδίκων μέσων, εφαρμόζονται αναλόγως 
οι διατάξεις των αντιστοίχων Κανονισμών της Ιεράς 
Συνόδου της Εκκλησίας της Ελλάδος. 

Άρθρο 11 

Τα έσοδα του Ιερού Προσκυνήματος διατίθενται μετά 
από σχετική απόφαση της Διοικούσης Επιτροπής και 
σύμφωνα με τον εγκεκριμένο από το Μητροπολιτικό 
Συμβούλιο προϋπολογισμό, για τους κάτωθι σκοπούς: 

α) Γ ια τη συντήρηση, τον εξοπλισμό και εξωραϊσμό του 
παλαιού Ιερού Ναού του Προσκυνήματος Αγίου Αντω¬ 
νίου Στρυμονικού. 

β) Για την αξιοποίηση της κινητής και ακίνητης πε¬ 
ριουσίας του. 

γ) Για τη μισθοδοσία του προσωπικού που απασχο¬ 
λείται στο Ιερό Προσκύνημα. 

δ) Για την καταβολή των νομίμων εισφορών. 

ε) Γ ια την πραγμάτωση των σκοπών του Ιερού Προ¬ 
σκυνήματος, όπως ενδεικτικά αναφέρονται στα άρθρα 
2 και 3 του παρόντος. 

Άρθρο 12 

α) Τα ζητήματα που τυχόν δεν προβλέπονται δια του 
παρόντος, ρυθμίζονται σύμφωνα με τις ανάλογες δια¬ 
τάξεις των εκκλησιαστικών Κανονισμών. 

β) Ο παρών Κανονισμός τροποποιείται μετά από σχε¬ 
τική απόφαση της Διοικούσης Επιτροπής, που εγκρί- 
νεται από το Μητροπολιτικό Συμβούλιο και την Ιερά 
Σύνοδο της Εκκλησίας της Ελλάδος. 

Άρθρο 13 

Η ισχύς του Κανονισμού αυτού αρχίζει από τη δημο¬ 
σίευση του στην Εφημερίδα της Κυβερνήσεως και το 
περιοδικό «ΕΚΚΛΗΣΙΑ». 

Άρθρο 14 
Κάλυψη δαπάνης 

Από τις διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού 
προσώπου της Ιεράς Μητροπόλεως Σερρών και Νιγρίτης, 
το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 7 Οκτωβρίου 2011 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

-♦- 

(4) 

ΚΑΝΟΝΙΣΜΟΣ ΥΠ’ ΑΡΙΘΜ. 227/2011. 

Περί ανακηρύξεως ως προσκυνηματικού, λειτουργίας, 
διοικήσεως και διαχειρίσεως του εν Ρεντίνη Ιερού 
Ναού Οσιας Ειρήνης Χρυσοβαλάντου και Αγίας Ει¬ 
ρήνης Μεγαλομάρτυρος, της Ιεράς Μητροπόλεως 
Λαγκαδά, Λητής και Ρεντίνης». 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις των άρθρων 1 παρ. 4, 4 εδάφ. ε' και 

59 του Νόμου 590/1977 «Περί Καταστατικού Χάρτου της 
Εκκλησίας της Ελλάδος» (Φ.Ε.Κ. 146/Α'/1977). 

2. Την υπ’ αριθμ. 5/25.5.2011 απόφασιν του Μητροπο- 
λιτικού Συμβουλίου της Ιεράς Μητροπόλεως Λαγκαδά, 
Λητής και Ρεντίνης. 

3. Την υπ’ αριθμ. 2α/20.5.2011 απόφασιν και την υπ’ 
αριθμ. πρωτ. 561/3.8.2011 Πρότασιν του Σεβασμιωτάτου 
Μητροπολίτου Λαγκαδά, Λητής και Ρεντίνης Ιωάννου. 

4. Την από 8.8.2011 Γνωμοδότησιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

5. Την από 19.8.2011 εγκριτικήν απόφασιν της Διαρκούς 
Ιεράς Συνόδου. 

6. Την από 7.10.2011 απόφασιν αυτής, ψηφίζει: 

Τον υπ’ αριθμ. 227/2011 Κανονισμόν έχοντα ούτω: 

ΚΑΝΟΝΙΣΜΟΣ αριθμ. 227/2011 

«Περί ανακηρύξεως ως Προσκυνηματικού, 

διοικήσεως, διαχειρίσεως και λειτουργίας του εν 
Ρεντίνη Ιερού Ναού Οσίας Ειρήνης Χρυσοβαλάντου 
και Αγίας Ειρήνης της Μεγαλομάρτυρος, της Ιεράς 
Μητροπόλεως Λαγκαδά, Λητής και Ρεντίνης». 

Αρθρον 1 

Ο άρτι οικοδομηθείς εντός των ορίων του Δημοτι¬ 
κού Διαμερίσματος Ρεντίνης του Δήμου Βόλβης Ιερός 
Ναός επ’ ονόματι της Οσίας Ειρήνης Χρυσοβαλάντου 
και της Αγίας Ειρήνης της Μεγαλομάρτυρος μετά των 
παραρτημάτων αυτού, περιβεβλημένος με την αγάπη 
και την ευσέβεια των κατοίκων της Επαρχίας Λαγκαδά 
και καταστάς χώρος ιερός τελέσεως Ιερών Ακολουθιών 
και Αγιαστικών Πράξεων της Ανατολικής Ορθοδόξου 
Εκκλησίας μας, ανακηρύσσεται Ιερόν Προσκύνημα της 
Ιεράς Μητροπόλεως Λαγκαδά, Λητής και Ρεντίνης, το 
οποίον θά λειτουργεί ως νομικόν πρόσωπον ιδιωτικού 
δικαίου. 

Αρθρον 2 

Το Ιερόν Προσκύνημα έχει ιδίαν κυκλικήν σφραγίδα 
φέρουσαν γύρωθεν τας φράσεις: «I. ΜΗΤΡΟΠΟΛΙΣ ΛΑ¬ 
ΓΚΑΔΑ ΛΗΤΗΣ & ΡΕΝΤΙΝΗΣ - I. ΠΡΟΣΚΥΝΗΜΑ ΟΣΙΑΣ 
ΕΙΡΗΝΗΣ ΧΡΥΣΟΒΑΛΑΝΤΟΥ & ΑΓ. ΕΙΡΗΝΗΣ ΜΕΓΑΛΟ- 
ΜΑΡΤΥΡΟΣ», και εις το μέσον τας εικόνας της Οσίας 
Ειρήνης Χρυσοβαλάντου και της Αγίας Ειρήνης της 
Μεγαλομάρτυρος. 

Αρθρον 3 

Σκοποί του Ιερού Προσκυνήματος είναι: 

α) Η καλλιέργεια και προαγωγή του λειτουργικού, θε- 
ολογικού, ποιμαντικού, επικοινωνιακού και εν γένει του 
πολιτιστικού έργου της τοπικής Εκκλησίας της Μητρο- 
πολιτικής περιφερείας Λαγκαδά, Λητής και Ρεντίνης και 
η προβολή και διάδοσή του πέραν των ορίων αυτής. 

β) Η Φιλανθρωπική διακονία με την προαγωγή και 
την ενίσχυση του πνευματικού, φιλανθρωπικού και ιε¬ 
ραποστολικού έργου της Ιεράς Μητροπόλεως Λαγκαδά, 
Λητής και Ρεντίνης. 

γ) Η ανάδειξις, συντήρησις, επισκευή και προβολή του 
Ιερού Προσκυνήματος. 

δ) Η ίδρυσις ξενώνος φιλοξενίας δια την εξυπηρέτησιν 
και ενίσχυσιν του θρησκευτικού τουρισμού και την προ¬ 
βολήν της πολιτιστικής και πνευματικής παραδόσεως 
της περιοχής. 


ε) Η ίδρυσις και λειτουργία Κέντρου Οικολογικών 
Μελετών. 

στ) Η ποιμαντική διακονία και μέριμνα δια τους υπηρε- 
τούντας την στρατιωτικήν θητείαν οπλίτας και αξιωμα¬ 
τικούς εις το παρακείμενον Κέντρον Ειδικών Δυνάμεων 
του Ελληνικού Στρατού και η κάλυψις των λειτουργικών 
αναγκών αυτού. 

Αρθρον 4 

1. Πόροι του Ιερού Προσκυνήματος είναι: 

α) Αι εισπράξεις εκ κηρού, δίσκων, κυτίων, ιεροτελε¬ 
στιών, εισφορών και αφιερωμάτων. 

β) Δωρεαί, προσφοραί, κληρονομίαι, κληροδοσίαι 
και λοιπαί πάσης φύσεως αφιερώσεις και εισφοραί πι¬ 
στών. 

γ) Αι πρόσοδοι εκ της κινητής και ακινήτου περιου¬ 
σίας του και αι τυχόν επιχορηγήσεις εξ οιουδήποτε 
φορέως. 

2. Αι εισπράξεις των πόρων του Ιερού Προσκυνήματος 
ενεργούνται δια διπλοτύπων Γραμματίων Εισπράξεων 
τεθεωρημένων υπό της Ιεράς Μητροπόλεως και αι πλη- 
ρωμαί δί ειδικών Ενταλμάτων εις τα οποία επισυνάπτο¬ 
νται άπαντα τα δικαιολογητικά. 

3. Η οικονομική και η εν γένει διαχείρισις του Ιερού 
Προσκυνήματος γίνεται συμφώνως προς τας διατάξεις, 
αι οποίαι ισχύουν δια τους Ενοριακούς Ιερούς Ναούς. 

Αρθρον 5 

1. Το Ιερόν Προσκύνημα τελεί υπό την άμεσον επο- 
πτείαν και τον έλεγχον της Ιεράς Μητροπόλεως Λαγκα¬ 
δά, Λητής και Ρεντίνης και διοικείται υπό πενταμελούς 
(5/μελούς) Διοικητικής και Διαχειριστικής Επιτροπής 
(Δ.Δ.Ε.) αποτελούμενης: 

α) Εκ του εκάστοτε Μητροπολίτου Λαγκαδά, Λητής 
και Ρεντίνης ως Προέδρου, αναπληρωμένου υπό του 
νομίμου αναπληρωτού αυτού. 

β) Εξ ενός Κληρικού οριζομένου υπό του Μητροπο¬ 
λίτου. 

γ) Εκ τριών λαϊκών επιλεγομένων υπό του Προέδρου 
επί τριετεί θητεία δυναμένην να ανανεούται. Και τα 
πέντε (5) μέλη της ως άνω Δ.Δ.Ε. επιλέγονται και διο¬ 
ρίζονται δια Πράξεως υπό του εκάστοτε Μητροπολίτου 
Λαγκαδά, Λητής και Ρεντίνης. 

2. Η Δ.Ε.Ε. κατά την πρώτην αυτής συνεδρίαν, συγκα- 
λουμένη εις σώμα, εκλέγει εκ των μελών αυτής τον 
Γραμματέα και τον Ταμίαν. Η Δ.Δ.Ε. συνεδριάζει συγκα- 
λουμένη υπό του Προέδρου κατά την κρίσιν αυτού και 
κατά τας εκάστοτε αναφυομένας αναγκας. Το αξίωμα 
των μελών της Δ.Δ.Ε. είναι τιμητικόν και άμισθον. 

3. Η Δ.Δ.Ε. ευρίσκεται εν απαρτία παρισταμένων απα- 
ραιτήτως του Προέδρου η του νομίμου αναπληρωτού 
αυτού και δύο (2) τουλάχιστον εκ των μελών της. Αι 
αποφάσεις λαμβάνονται κατά πλειοψηφίαν των πα¬ 
ρόντων, υπερισχυούσης εν ισοψηφία της ψήφου του 
Προέδρου. 

4. Αι αποφάσεις της Δ.Δ.Ε. επί σοβαρών θεμάτων, ως 
εκποιήσεως ακινήτων, τιμαλφών στοιχείων, αποδοχής 
η αποποιήσεως δωρεών - κληρονομιών η κληροδοσιών, 
ως και η άσκησις ενδίκων μέσων, υποβάλλονται προς 
έγκρισιν εις το οικείον Μητροπολιτικόν Συμβούλιον, 
εφαρμόζοντας τας διατάξεις του Κανονισμού περί Ιερών 
Προσκυνημάτων και ενεργούμενων υπό του Προέδρου 
της Δ.Δ.Ε. κατόπιν αποφάσεως αυτής. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6667 


Άρθρον 6 

1. Η Διοικητική και Διαχειριστική Επιτροπή του Ιερού 
Προσκυνήματος έχει τα εξής καθήκοντα: 

α) Ενεργεί τα δέοντα δια την πραγμάτωσιν των σκο¬ 
πών του Ιερού Προσκυνήματος, 
β) Μεριμνά δια την εύρυθμον λειτουργίαν αυτού, 
γ) Μεριμνά δια την επακριβή τήρησιν και εφαρμογήν 
του παρόντος Κανονισμού. 

δ) Διοικεί και διαχειρίζεται την εν γένει περιουσίαν 
του Ιερού Προσκυνήματος. 

ε) Καταρτίζει και ψηφίζει τον Προϋπολογισμόν και 
Απολογισμόν της οικονομικής διαχειρίσεως αυτού, τους 
οποίους υποβάλλει προς έγκρισιν εις το Μητροπολιτικόν 
Συμβούλιον. 

στ) Φροντίζει δια την αξιοποίησιν της κινητής και ακι¬ 
νήτου περιουσίας του Ιερού Προσκυνήματος. 

ζ) Αποφασίζει δια την πρόσληψιν και την αντιμισθίαν 
του αναγκαιοθντος λαϊκού υπηρετούντος προσωπικού 
η) Αποφασίζει επί παντός ετέρου προκύπτοντος ζη¬ 
τήματος, το οποίον δεν προβλέπεται εις τον παρόντα 
Κανονισμόν. 

θ) Τηρεί και εποπτεύει, δια του Ταμίου και του Γραμ- 
ματέως, τα ως κάτωθι βιβλία: 

ί. Βιβλίον Πρωτοκόλλου εισερχομένης και εξερχομένης 
Αλληλο γραφ ίας. 

μ. Βιβλίον Πρακτικών Συνεδριάσεων της Δ.Δ.Ε. 
μι. Βιβλίον Ταμείου (στοιχείων εσόδων και εξόδων), 
ίν. Στέλεχος διπλοτύπων Γραμματίων Εισπράξεων, 
ν. Στέλεχος διπλοτύπων Ενταλμάτων Πληρωμών. (Εις 
έκαστον ένταλμα πληρωμής προσαρτάται αποδεικτικόν 
και παραστατικόν στοιχείον της πληρωμής). 

νί. Βιβλίον τιμαλφών και λοιπών κινητών περιουσιακών 
στοιχείων. 

νϋ. Βιβλίον Κτηματολογίου, εις το οποίον καταγρά¬ 
φονται άπαντα τα ακίνητα περιουσιακά στοιχεία, που 
έχουν διατεθεί υπό την διαχείρισιν του Ιερού Προσκυνή¬ 
ματος, ως ορίζεται δια του υπ’ αριθμ. 8/1979 Κανονισμού 
της Ιερός Συνόδου της Εκκλησίας της Ελλάδος. 

νϋί. Βιβλία των τελουμένων εν τω Ναώ Ιερών Μυστη¬ 
ρίων. 

2. Τα λογιστικά και ταμειακά βιβλία του Ιερού Προ¬ 
σκυνήματος, τα διπλότυπα εισπράξεων και πληρωμών, 
ως και τα βιβλία πρακτικών και τιμαλφών, αριθμούνται 
κατά φύλλον και θεωρούνται, εις το τέλος και προ της 
χρήσεως αυτών, υπό του Σεβασμιωτάτου Μητροπολίτου 
Λαγκαδά, Λητής και Ρεντίνης. 

Άρθρον 7 

1. Το Ιερόν Προσκύνημα εκπροσωπείται νομίμως εις 
πάσαν σχέσιν μετά παντός φυσικού η νομικού προ¬ 
σώπου, οργανισμών, ιδρυμάτων, τραπεζών κ.λπ. ως και 
ενώπιον πάσης διοικητικής η δικαστικής Αρχής υπό του 
Προέδρου της Δ.Δ.Ε. η εις περίπτωσιν απουσίας η κω- 
λύμματος τούτου, υπό του νομίμου αναπληρωτού αυτού 
η εκ τινός μέλους αυτής οριζομένου υπό της Δ.Δ.Ε. Ως 
προς δε την δόσιν του όρκου υφ’ ενός των λαϊκών μελών 
της Δ.Δ.Ε, οριζομένου ειδικώς δια πράξεως της Δ.Δ.Ε. 

2. Ο Πρόεδρος υπογράφει όλας τας Πράξεις, αι οποίαι 
αφορούν εις το προσωπικόν, τα χρηματικά εντάλματα, 
τας πάσης φύσεως συμβάσεις, ως και παν έτερον έγ¬ 
γραφον του Ιερού Προσκυνήματος. 

3. Διά συμβάσεις συνεπαγομένας την εκ μέρους του 
Ιερού Προσκυνήματος εκποίησιν κινητών η ακινήτων, την 


ανάληψιν εμπραγμάτου βάρους και εγγυητικής ευθύνης, 
απαιτείται ειδική Απόφασις της Δ.Δ.Ε. εγκρινομένη υπό 
του Μητροπολιτικού Συμβουλίου. 

4. Τον Πρόεδρον απάντα η κωλυόμενον αναπληροί ο 
νόμιμος αναπληρωτής αυτού μόνον κατά τας μη εχού- 
σας οικονομικόν η συναλλακτικόν χαρακτήρα πράξεις. 
Εις περίπτωσιν καθ’ ην ο αναπληρωτής επίσης κωλύεται 
η απουσιάζει, τον Πρόεδρον αναπληροί, μόνον κατά τας 
μη εχούσας οικονομικόν η συναλλακτικόν χαρακτήρα 
πράξεις, μέλος της Δ.Δ.Ε. δί αποφάσεως αυτής. Διά 
την διενέργειαν πράξεων οικονομικού η συναλλακτικού 
χαρακτήρος, εκ μέρους του νομίμου αναπληρωτού του 
Προέδρου η μέλους της Δ.Δ.Ε., απαιτείται ειδική απόφα- 
σις αυτής και ειδικόν Συμβολαιογραφικόν πληρεξούσιόν 
του Προέδρου. 

5. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών, και υπογράφει μετά του Προέδρου 
τα Πρακτικά της Δ.Δ.Ε. 

6. Ο Ταμίας τηρεί τα αναφερόμενα υπό του παρόντος 
Κανονισμού διαχειριστικά βιβλία. 

7. Ο εκάστοτε Εφημέριος του Ιερού Προσκυνήματος 
τηρεί τα Βιβλία των τελουμένων εις το Ιερόν Προσκύ¬ 
νημα Μυστηρίων. 

Άρθρον 8 

1. Τα έσοδα του Ιερού Προσκυνήματος διατίθενται: 

α) Διά την συντήρησιν, τον εξωραϊσμόν και την επι¬ 
σκευήν του Ιερού Προσκυνήματος και των παραρτημά¬ 
των αυτού. 

β) Διά την μισθοδοσίαν του αναγκαιούντος προσω¬ 
πικού του Ιερού Προσκυνήματος, ήτοι των Ιεροψαλτών, 
των Νεωκόρων και του λοιπού βοηθητικού προσωπικού 
αυτού. 

γ) Διά την καταβολήν των νομίμων υποχρεώσεων που 
βαρύνουν το Ιερόν Προσκύνημα. 

δ) Διά την ενίσχυσιν του ιεραποστολικού, φιλανθρω¬ 
πικού και εν γένει κοινωνικού έργου της Ιεράς Μητρο- 
πόλεως Λαγκαδά, Λητής και Ρεντίνης. 

ε) Διά την οικονομικήν ενίσχυσιν και συντήρησιν, απο- 
περάτωσιν, ευπρεπισμόν και ανακαίνισιν Ιερών Ναών 
και Μονών της Ιεράς Μητροπόλεως Λαγκαδά, Λητής 
και Ρεντίνης. 

στ) Διά το Συνοδικόν Μέγαρον ποσοστόν πέντε επί 
τοις εκατό (5%) επί των ακαθαρίστων εσόδων αυτού 
(Κανονισμός Ιεράς Συνόδου υπ’ αριθμ. 102/1998, Φ.Ε.Κ. 
260/Α720.11.1998). 

2. Αι δαπάναι του Ιερού Προσκυνήματος προβλέπονται 
δι’ αναγραφής κονδυλίων εις τον ετήσιον Προϋπολογι¬ 
σμόν, η αναθεώρησις του οποίου επιτρέπεται κατά την 
διάρκειαν του διαχειριστικού έτους, κατόπιν ητιολογη- 
μένης Αποφάσεως της Δ.Δ.Ε. και εγκρίσεώς του υπό 
του Μητροπολιτικού Συμβουλίου. 

Άρθρον 9 

1. Διά την εύρυθμον και ομαλήν λειτουργίαν του Ιερού 
Προσκυνήματος συνιστώνται αι κάτωθι θέσεις: 

α) Μία (1) θέσις Εφημερίου, καλυπτομένη δι αποσπά- 
σεως Κληρικού, εκ των υπηρετούντων παρά τη Ιερά Μη- 
τροπόλει Λαγκαδά, Λητής και Ρεντίνης. Λαμβανομένων 
υπόψει των εκάστοτε αναγκών του Προσκυνήματος, δύ- 
ναται δι Αποφάσεως του Σεβασμιωτάτου Μητροπολίτου 
να ορίζεται εκ περιτροπής εφημερία των υπηρετούντων 
εις γειτονικός Ενορίας Ιερέων. 

β) Δύο (2) θέσεις Ιεροψαλτών και 
γ) Μία (1) θέσις Νεωκόρου. 

2. Κατόπιν ητιολογημένης αποφάσεως της Δ.Δ.Ε. και 
εγκρίσεώς της υπό του Μητροπολιτικού Συμβουλίου, 
και δια την εκπλήρωσιν των προβλεπομένων εκ του 
παρόντος Κανονισμού σκοπών του I. Προσκυνήματος, 
δύναται να προσλαμβάνεται επιπλέον βοηθητικόν ή και 
εξειδικευμένον, έκτακτον ή μόνιμον προσωπικόν. 

Άρθρον 10 

Εις περίπτωσιν καταργήσεως του Ιερού Προσκυνήμα¬ 
τος, άπασα η κινητή και ακίνητος περιουσία αυτού, μετ’ 
εξόφλησιν των εν γένει υποχρεώσεων τούτου, ανήκει 
αυτοδικαίως και άνευ άλλης διαδικασίας εις το Νομικόν 
Πρόσωπον της Ιεράς Μητροπόλεως Λαγκαδά, Λητής 
και Ρεντίνης. 

Άρθρον 11 

Κατάργησις του Ιερού Προσκυνήματος ή τροποποί- 
ησις του παρόντος Κανονισμού γίνεται δί αποφάσεως 
της Ιεράς Συνόδου της Ιεραρχίας της Εκκλησίας της 
Ελλάδος, κατόπιν ομοφώνου αποφάσεως της Δ.Δ.Ε., 
εγκρινομένης υπό του Μητροπολιτικού Συμβουλίου και 


της Ιεράς Συνόδου, της Συνοδικής ταύτης Αποφάσεως 
δημοσιευομένης δια της Εφημερίδος της Κυβερνήσεως 
και του επίσημου Δελτίου της Εκκλησίας της Ελλάδος 
«ΕΚΚΛΗΣΙΑ». 

Άρθρον 12 

1. Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. 

2. Ο παρών Κανονισμός δημοσιεύεται επίσης στο 
Επίσημον Δελτίον της Εκκλησίας της Ελλάδος «ΕΚ¬ 
ΚΛΗΣΙΑ». 

Άρθρον 13 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Νομικού Προσώπου της Ιεράς Μητροπόλεως Λαγκαδά, 
Λητής και Ρεντίνης. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 7 Οκτωβρίου 2011 
Ο Πρόεδρος 

| Ο Αθηνών ΙΕΡΩΝΥΜΟΣ 

